armvectores/hy_wikipedia_2023 huggingface dataset:
(4852) Պամջոնս

(4852) Պամջոնս (անգլ.՝ Pamjones), աստերոիդ աստերոիդների հիմնական գոտում։ Հայտնաբերվել է 1977 թվականի մայիսի 15-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,303836 ա. մ., առավելագույնը մոտենում է 2,0653 ա. մ. հեռավորության վրա և հեռանում 2,5424 ա. մ.։ Արեգակի շուրջ մեկ ամբողջական պտույտ է կատարում 1277,25 երկրային օրվա ընթացքում, իր ուղեծրով շարժվելով միջինում 0,281856 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4852) Պամջոնս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Աստվածածին վանք (Նորաշեն, Ջուղայի շրջան)

Սուրբ Աստվածածին վանք, հայկական առաքելական ավերված վանական համալիր ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի Նորաշեն գյուղի կենտրոնական մասում։


== Պատմություն ==
Գտնվում էր պատմական Մեծ Հայքի Սյունիք նահանգի Երնջակ գավառում։ Սուրբ Աստվածածին վանքը կառուցվել էր մինչև 12-13-րդ դարերը։ Վերանորոգվել էր 16-17-րդ դարերում։
Եկեղեցու հարավային մուտքի բարավորի շինարարական արձանագրության համաձայն, եկեղեցին վերանորոգվել էր 1572 թվականին։


== Ճարտարապետություն ==
Կառուցված էր սրբատաշ բազալտով և կարմրերանգ տուֆով։ Քառամույթ եռանավ բազիլիկայի հորինվածք, կազմված էր ընդարձակ աբսիդից, զույգ ավանդատներից ու դահլիճից։ Ուներ երկու մուտք՝ հարավային ու արևմտյան ճակատներում։ Դահլիճի չորս մույթերի և հանդիպակաց որմերի որմնամույթերի վրա նստած կամարները կրում էին եկեղեցու երկթեք ծածկը։
Հուշարձանը ներքուստ բարձր էր և լուսավոր։ Աբսիդը և ավանդատները լուսավորվում էին արևելյան որմերի մեկական, իսկ դահլիճը ընդերկայնական առանցքի և արևմտյան ճակատի երեքական լուսամուտներով։ Արևմտյան ճակատում կողային նավերի լուսամուտների բացվածքները նեղ էին և ունեն կլոր պսակներ։ Միջին նավի, ինչպես նաև եկեղեցու հյուսիսային. ու հարավային որմերի երեքական լուսամուտներն ուղղանկյուն էին և ունեին բավական լայն բացվածքներ։
Վերանորոգումների ընթացքում եկեղեցու արտաքին որմերում, մուտքերի բարավորների վերին մասերում տեղադրվել էին մի քանի վիմագիր խաչքարեր։


=== Գավիթ-սրահ ===
Գավիթը կցված էր եկեղեցու արևմտյան ճակատին և նրա ընդլայնական երկարությունից մի քիչ փոքր էր։ Կառուցման ժամանակի և նորոգումների մասին տեղեկություններ չկան։ Այն չորս մույթերի հորինվածքով գավիթ-սրահ է, որը կառուցված էր եկեղեցու կարմրերանգ սրբատաշ քարերով և ներդաշնակ էր նրա հետ։ Գավիթ-սրահը կառուցվել է 1572 թվականին՝ եկեղեցու վերանորոգման ժամանակ։
Գավիթ-սրահի ինչպես արևմտյան ճակատը, այնպես էլ հյուսիսային ու հարավային ճակատները կամարակապ բացվածքներ էին։ Շինության չորս հաստահեղույս մույթերի թաղակիր կամարները նստած էին եկեղեցու արևմտյան ճակատին կցված մույթերի վյրա։ Նորաշենի սուրբ Աստվածածին եկեղեցու գավիթ-սրահի մույթերի արևմտյան ճակատներում, կամարների ուղղությամբ, տեղագրված էին Աստվածամոր և չորս ավետարանիչների բարձրաքանդակները։
Գավթի հյուսիսային մույթի արևմտյան ճակատի ձևավոր որմնախորշի մեջ պսակային մասում քանդակված էր մի բարձրաքանդակ խաչ, որից ներքև Մաթևոս ավետարանիչի բարձրաքանդակն էր։


=== Պարիսպ և այլ շինություններ ===
Եկեղեցու արևմտյան և հարավային կողմերում կառուցված էին եղել վանքապատկան շինություններ ու խցեր։ Եկեղեցու արևելյան կողմում գտնվում էին վանքի աղբյուրի և այլ շինություններ։ Աղբյուրը եղել է վանքի պարսպից ներս և ունեցել էր թաղակապ ծածկ ու երկու ավազան։


=== Զանգակատուն ===
Միջին նավի կենտրոնում կանգնեցված էր չորս ոչ բարձր, կլոր մույթերով զանգակատունը։


== Տես նաև ==
Ջուղայի շրջան
Սյունիք
Նորաշեն
Սուրբ Գրիգոր եկեղեցի (Նորաշեն)
Սուրբ Հովհաննես եկեղեցի (Նորաշեն)
Սուրբ Ստեփանոս եկեղեցի (Նորաշեն)
Սուրբ Հռիփսիմե մատուռ (Նորաշեն)


== Գրականություն ==
Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
Այվազյան, Արգամ (1980) Նորաշենի ճարտարապետական հուշարձանները. Լրաբեր Հասարակական Գիտությունների, № 8 . pp. 110–115. ISSN 0320-8117


== Ծանոթագրություններ ==
Ուիլյամ Մերֆի

Ուիլյամ Մերֆի (անգլ.՝ William Parry Murphy, փետրվարի 6, 1892(1892-02-06)[…], Դեյն, Վիսկոնսին, ԱՄՆ - հոկտեմբերի 9, 1987(1987-10-09)[…], Բրուքլայն, Նորֆոլկ շրջան, Մասաչուսեթս, ԱՄՆ), ամերիկացի բժիշկ, 1934 թվականի բժշկության և ֆիզիոլոգիայի Նոբելյան մրցանակի դափնեկիր (Ջորջ Մինոտի և Ջորջ Ուիպլի հետ միասին) «սակավարյունության բացահայտման համար»։


== Հրապարակումներ ==
William Parry Murphy „Anemia in Practice: Pernicious Anemia“, W.B. Saunders Company, 1939
W. P. Murphy։ CHILD HYGIENE: DIET IN PERNICIOUS ANEMIA. In։ American journal of public health (New York, N.Y. : 1912). Band 17, Nummer 1, Januar 1927, S. 91–93, ISSN 0271-4353. PMID 18012063.
J. H. Powers, W. P. Murphy, K. Humphreys։ LEUKOCYTOSIS FOLLOWING THE INTRAMUSCULAR INJECTION OF LIVER EXTRACT. In։ The Journal of clinical investigation. Band 12, Nummer 4, Juli 1933, S. 713–721, ISSN 0021-9738. . PMID 16694157.
W. P. MURPHY։ Twenty years of liver therapy. In։ Blood. Band 3, Nummer 1, Januar 1948, S. 32–35, ISSN 0006-4971. PMID 18920889.
R. A. DILLON, W. P. MURPHY։ Portable projector for roentgenograms. In։ The American journal of roentgenology and radium therapy. Band 61, Nummer 6, Juni 1949, S. 847–849, ISSN 0092-5632. PMID 18152981.
C. W. WALTER, W. P. MURPHY, A. G. JESSIMAN, R. M. AHARA։ The retardation of clotting of whole blood on contact with stainless steel. In։ Surgical forum. 1951, S. 289–293, ISSN 0071-8041. PMID 14931237.
W. P. MURPHY։ The story of liver. In։ Internationale Zeitschrift für Vitaminforschung. Beiheft. Band 23, Nummer 3, 1952, S. 330–338, ISSN 0375-9075. PMID 14937878.
C. W. WALTER, W. P. MURPHY, F. C. COMPLOIER։ Sterile lancets for blood sampling. In։ Journal of the American Medical Association. Band 148, Nummer 10, März 1952, S. 845–846, ISSN 0002-9955. PMID 14897669.


== Տես նաև ==
Անեմիա


== Արտաքին հղումներ ==
Биография Уильяма Мёрфи на сайте Нобелевского комитета.
William Parry Murphy papers,
Francis A. Countway Library of Medicine,
Center for the History of Medicine Archived 2013-01-16 at the Wayback Machine.,
Harvard Medical School
Նանա Ջանելիձե

Նանա Ջանելիձե (վրաց.՝ ნანა ჯანელიძე, օգոստոսի 7, 1955(1955-08-07), Թբիլիսի, Վրացական ԽՍՀ, ԽՍՀՄ), վրացի ռեժիսոր, սցենարիստ։


== Կենսագրություն ==
Նանա Ջանելիձեն ծնվել է 1955 թվականին, Թբիլիսիում։ 1981 թվականին ավարտել է Թբիլիսիի թատրոնի և կինոյի պետական ինստիտուտի օպերատորության և ռեժիսուրայի բաժինը (Թենգիզ Աբուլաձեի դասարան)։ Բեմադրում է նաև թատերական դրամաներ։ 2000 թվականին դերասանուհի Նանուկա Խուսկիվաձեի հետ հիմնել է N&N կինոստուդիան։ Մի խումբ հեղինակների հետ վերականգնել ու մատչելի է դարձրել «Ակակի Ծերեթելու ուղևորությունը Ռաչայով և Լեչխումով» վրացական առաջին վավերագրական ֆիլմի (1912) մուլտիմեդիա ալբոմը։


== Ֆիլմեր ==
Մեծ տղա և փոքր տղա (1978, կարճամետրաժ)
Ընտանիք (1985, կարճամետրաժ)
Օրորոցային (1994)
Վրաստանը ցողի կաթիլի մեջ (1998)
Մի կաթիլ Վրաստան (2002, վավերագրական)
Ամանորյա նվեր (2005, կարճամետրաժ)
Վրաց երգի ասպետները (2010, վավերագրական)
Իսկ այնտեղ թատրոն կա (2011)


== Գրքեր ==
«Թենգիզ Աբուլաձե. մտորումներ»
«Ռեզո Չխեիձե. կինոյի մայրուղով»


== Մրցանակներ ==
Վրաստանի պետական մրցանակ
Յակոբ Գոգեբաշվիլիի անվան մրցանակի դափնեկիր է «Օրորոցային» ֆիլմի համար
«Ապաշխարանք» և «Իսկ այնտեղ թատրոն կա» ֆիլմերի համար արժանացել է Ռուսաստանի կինոակադեմիայի երկու «Նիկե» մրցանակի


== Ծանոթագրություններ ==


== Արտաքին հղումներ ==
Նանա Ջանելիձեի մասին imdb.com կայքում
Ստանովեց (գյուղ, Խուստի շրջան)

Ստանովեց (ուկրաիներեն՝ Становець), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Ստանովեց գյուղում բնակվում էր 486 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(414) Լիրիոպե

(414) Լիրիոպե (անգլ.՝ Liriope), աստերոիդ աստերոիդների գոտու արտաքին մասում։ Հայտնաբերվել է 1896 թվականի հունվարի 16-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,508602 ա. մ., առավելագույնը մոտենում է 3,2615 ա. մ. հեռավորության վրա և հեռանում 3,7557 ա. մ.։ Արեգակի շուրջ մեկ ամբողջական պտույտ է կատարում 2400,49 երկրային օրվա ընթացքում, իր ուղեծրով շարժվելով միջինում 0,14997 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,54° անկյուն։
Լիրիոպե աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(414) Լիրիոպե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9413) Էյխենդորֆ

(9413) Էյխենդորֆ (անգլ.՝ Eichendorff), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 21-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,344424 ա. մ., առավելագույնը մոտենում է 1,8979 ա. մ. հեռավորության վրա և հեռանում 2,791 ա. մ.։ Արեգակի շուրջ մեկ ամբողջական պտույտ է կատարում 1311,15 երկրային օրվա ընթացքում, իր ուղեծրով շարժվելով միջինում 0,274568 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9413) Էյխենդորֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերդյուգինա (գյուղ, Ուպորովսկի շրջան)

Անվան այլ կիրառումների համար տե՛ս՝ ԲերդյուգինաԲերդյուգինա (ռուս.՝ Бердюгина), գյուղ Ռուսաստանի Տյումենի մարզի Ուպորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեկուալս

Սեկուալս  (իտալերեն՝ Sequals), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 2204 մարդ 2008 թվականի մարդահամարի տվյալների, բնակչության խտություն՝ 79 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 33090։ Հեռախոսային կոդ՝ 0427։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0427 789111
էլեկտրոնային փոստ՝ sindaco@com-Sequals.regione.fvg.it
Պաշտոնական կայք՝ http://www.comune.sequals.pn.it


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Սալմա Ջեյյուսի

Սալմա Խադրա Ջեյյուսի (1926, Ցֆաթ, Մանդատային Պաղեստին, Մեծ Բրիտանիայի և Իռլանդիայի միացյալ թագավորություն), պաղեստինցի բանաստեղծ, գրող, թարգմանիչ և անթոլոգիստ։ Նա թարգմանություն արաբերենից (PROTA) նախագծի հիմնադիրն ու տնօրենն է, որը կոչված է ապահովել արաբական գրականության թարգմանությունը անգլերեն։


== Կենսագրություն ==
Սալմա Խադրա Ջեյյուսին ծնվել է Ցֆատեում պաղեստինցի հոր՝  Արաբական ազգայնական Սուբհի ալ-Խադրայի և լիբանանցի մոր ընտանիքում։ Երուսաղեմում այցելել է միջնակարգ դպրոց, ապա ուսումնասիրել է արաբերեն և անգլիական գրականություն Բեյրութի ամերիկյան համալսարանում։ Ամուսնացել է հորդանանցի դիվանագետի հետ, ումից նա ունեցել և դաստիարակել է երեք երեխաներին։
1960 թվականին նա հրատարակել է իր առաջին բանաստեղծական ժողովածուն՝ Վերադարձ երազական շատրվանին (անգլ.՝ Return from the Dreamy Fountain): 1970 թվականին նա Լոնդոնի համալսարանում պաշտպանել է թեկնածուական ատենախոսությունը արաբական գրականության վերաբերյալ։ Նա 1970 թվականից 1973 թվականը դասավանդել է Խարթումի համալսարանում, ապա Ալժիրի և Կոնստանտիի համալսարաններում (1973-1975 թթ)։ 1973 թվականին նա Հյուսիսային Ամերիկայի Մերձավոր Արևելքի ուսումնասիրության ասոցիացիայի կողմից (անգլ.՝ Middle East Studies Association of North America) հրավիրվել է Կանադա և ԱՄՆ դասախոսության։ 1975 թվականին Յուտայի համալսարանը առաջարկել է նրան վերադառնալ համալսարան որպես արաբական գրականության պրոֆեսոր։
Նա խրախուսել է արաբական գրականության և մշակույթի տարածմանը։ Նա թարգմանություն արաբերենից (PROTA) նախագծի հիմնադիրն ու տնօրենն է, որը կոչված է ապահովել արաբական գրականության թարգմանությունը անգլերեն։ Հետագայում նա հիմնել է Արևելք-Արևմուտք Նեքսուսը։


== Աշխատություններ ==
(կրթ.) Modern Arabic poetry: an anthology, 1987
(կրթ.) The Literature of modern Arabia: an anthology, Columbia University Press, 1988
(կրթ.) Anthology of Modern Palestinian Literature, Columbia University Press, 1992
(կրթ.) The Legacy of Muslim Spain, 2 vols, 1992
(կրթ.) Modern Arabic drama: an anthology, 1995
(թարգմանել է Թրևոր ԼեԳասսիքի հետ) 'The Secret life of Saeկրթ.: the Pessoptimist by Emile Habibi, 2002.
(կրթ.) Short Arabic plays: an anthology, 2003.
(կրթ.) Modern Arabic fiction: an anthology, 2004.
(կրթ.) Beyond the dunes: an anthology of modern Saudi literature, 2005
(կրթ.) Human rights in Arab thought: a reader, 2009
(կրթ.) Classical Arabic stories: an anthology, 2010.


== Ծանոթագրություններ ==
(1290) Ալբերտին

(1290) Ալբերտին (անգլ.՝ Albertine), աստերոիդ աստերոիդների հիմնական գոտում։ Հայտնաբերվել է 1933 թվականի օգոստոսի 21-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,36689 ա. մ., առավելագույնը մոտենում է 2,0041 ա. մ. հեռավորության վրա և հեռանում 2,7297 ա. մ.։ Արեգակի շուրջ մեկ ամբողջական պտույտ է կատարում 1330,04 երկրային օրվա ընթացքում, իր ուղեծրով շարժվելով միջինում 0,270668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,59° անկյուն։
Ալբերտին աստերոիդը պատկանում է Վեստայի աստերոիդների ընտանիքը, որի մեջ ներառված են այս պահին հայտնի 6051 անդամներ։ Ընտանիքի ներքին սահմանը անցնում է 2,26 ա. մ. հեռավորության վրա Արեգակից, իսկ արտաքին սահմանը՝ 2,48 ա. մ.-ի վրա։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1290) Ալբերտին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սալոր (այլ կիրառումներ)

Սալոր, կարող է վերաբերել՝

Սալոր - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
Սալոր - գյուղ Արևմտյան Հայաստանում, Էրզրումի վիլայեթի Կերճանիսի գավառակում
Անօրինական պարզ թիվ

Անօրինական պարզ թիվ, պարզ թիվ, որը ներկայացնում է այնպիսի տեղեկատվություն, որը պահպանելը և տարածումը իրավաբանորեն արգելվում է։ Առաջին անօրինական պարզ թվերից մեկը ստեղծվել է 2001 թվականին։ Այլ կերպ ասած, անօրինական պարզ թիվը համակարգչային ծրագիր է, որը շրջանցում է DVD սկավառակների հեղինակային իրավունքի պահպանման տեխնիկական միջոցները (DRM)։ Այս ծրագրերի տարածումը Միացյալ Նահանգներում անօրինական է՝ համաձայն Digital Millennium Copyright Act-ի։ Անօրինական պարզ թիվը անօրինական թվի տեսակ է։.


== Նախապատմություն ==

Առաջին անօրինական պարզ թվերից մեկն ստեղծել է Ֆիլ Քերմոդին 2001 թվականի մարտին։ Այն C սկզբնական կոդի երկուական տարբերակն է։ C սկզբնական կոդը DeCSS գաղտնազերծման ալգորիթմն իրականացնող համակարգչային ծրագիր է, որը համակարգիչն օգտագործում է DVD սկավառակի կրկնապատճենման պաշտպանությունը շրջանցելու համար։
DeCSS-ի հեղինակ Ջոն Լեխ Ջոհանսենի պաշտոնական մեղադրանքի և DeCSS կոդը հրապարակելու իրավաբանական արգելանքի դեմ տարբեր կերպ բողոքներ են եղել։ Դրանցից մեկը անօրինական կոդի ձևափոխումն էր բնական հասանելի եղանակի։ Քանի որ համակարգչային ծրագիրը կազմող բիթերը արտահայտում են որոշակի թիվ, նախագծվել էր թիվը հասանելի և տպագրելի դարձնել, օրինակ՝ տպագրելով շապիկի վրա։ Քանի որ պարզ թիվը թվերի տեսության հիմնարար հասկացություններից է, այն կախված չէ որևէ իրավաբանական սահմանման կամ կարգավորման հետ։


== Ծանոթագրություններ ==
Ախուր Վերին

Ախուր Վերին, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Կոտուր լեռնաշղթայի կենտրոնական տարածքում, Բերկրի քաղաքից 54-56 կմ հարավ-արևելք, թուրք-պարսկական սահմանի վրա։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արոն Ռալստոն

Արոն Լի Ռալստոն (անգլերեն՝ Aron Lee Ralston, նոյեմբերի 26, 1975(1975-11-26), Մերիոն, Օհայո, ԱՄՆ), ամերիկացի ալպինիստ, ով հայտնի է դարձել 2003 թ. մայիսին, երբ ԱՄՆ Յուտա նահանգի լեռներում մագլցելիս ձեռքը մնացել է ժայռաբեկորի տակ, և նա ստիպված անդամահատել է այն բութ դանակով։
Վերոնշյալ դեպքը նկարագրված է Ռալստոնի՝ «Ժայռի և դժվար տեղի միջև» (Between a Rock and a Hard Place) ինքնակենսագրական գրքում, ինչպես նաև 2010 թվականին նկարահանված «127 ժամ» (127 Hours) ֆիլմում։


== Դեպքը ==
Բլյու Ջոն Կանյոնով (անգլ.՝ Blue John Canyon, ԱՄՆ Յուտա նահանգի Մոաբ քաղաքի մոտ ճանապարհորդելու ժամանակ ներառում է գետի կիրճի լանջով բարձրանալով, իջնելով, նաև՝ լողալով անցնելը) կիրճի պատից ժայռաբեկոր է պոկվում, և Ռալստոնի աջ ձեռքն արմունկից ներքև ջարդելով՝, մեխում այն կանյոնի պատին։
Ռալստոնը որևէ մեկին չէր պատմել իր ճանապարհորդական պլանները, ուստի գիտեր, որ իրեն չեն փնտրի։
Հինգ օր նա ապարդյուն փորձում է ձեռքn ազատել։
Ի վերջո, ենթադրելով, որ կմահանա՝ ժայռապատին փորագրում է իր անունը, ծննդյան ու ենթադրյալ մահվան ամսաթվերը, հաղորդագրություն ձայնագրում ընտանիքի համար։
Այնուհետև իբրև վերջին միջոց՝ Ռալստոնն սկսում է անդամահատել ժայռաբեկորի տակ մնացած ձեռքը. ուժով թեքում է ձեռքը այնքան, մինչև ոսկորները կոտրվում են, հետո՝ բութ դանակի և աքցանի միջոցով կտրում կոտրվածքի մասում պահող հյուսվածքներն ու ջիլերը։
Ժայռաբեկորի գերությունից ազատվելուց հետո Ռալստոնը պարանով իջնում է մոտ 20 մետրանոց պատի վրայով, այնուհետև ջրազրկված վիճակում կեսօրյա արևի տակ քայլում դեպի իր ավտոմեքենան (նա չուներ բջջային հեռախոս), որ գտնվում էր մոտ 13 կմ հեռավորության վրա։
Բարեբախտաբար կանյոնից դուրս գալիս Ռալստոնը հանդիպում է մի հանգստացող ընտանիքի, ովքեր ահազանգում են իշխանություններին, և նա էվակուացվում է ուղղաթիռի միջոցով։


== Հետաքրքիր փաստեր ==
Դեռևս 2002 թ. Ռալստոնը թողել է աշխատանքը (ինժեներ «Ինտել» ընկերությունում), որպեսզի մագլցի Կոլորադոյի բոլոր 14,000 ֆուտից (4.27 կմ) բարձր լեռները ձմեռային պայմաններում։
2005 թ. Ռալստոնը դարձավ առաջին մարդը, ով մագլցել է Կոլորադոյի բոլոր վերոնշյալ լեռները՝ միայնակ և ձմեռային պայմաններում (այս նախագիծը նա սկսել էր դեռ 1997 թ. և Բլյու Ջոն Կանյոնի դժբախտ պատահարը ընդամենը մի փոքր հետաձգել է իրականացումը)։
Բրիտանացի օսկարակիր ռեժիսոր Դեննի Բոյլը 2010 թ. նկարահանել է «127 ժամ» (127 Hours) ֆիլմը Ռալստոնի հետ տեղի ունեցած պատահարի մասին։ Ֆիլմում Ռալստոնի դերը կատարում է Ջեյմս Ֆրանկոն։
Արծափաքար

Արծափաքար, Արծափքար, լեռ Էրզրումի նահանգի Բայազետի գավառի համանուն գավառակում, Գռնավուկ դաշտի կենտրոնում։ Արծաթաքարի ստորոտին է գտնվում Արծափ բերդավանը, նրա մոտով է հոսում Արծափ գետը։


== Ծանոթագրություններ ==
Մի դեպք պրակտիկայից

«Մի դեպք պրակտիկայից» (ռուս.՝ Случай из практики), Անտոն Պավլովիչ Չեխովի պատմվածքը` գրված  1898 թվականին։


== Պատմություն ==
Չեխովը պատմվածքը գրել է Յալթայում գտնվելու ընթացքում և ավարտին է հասցրել 1898 թվականի նոյեմբերի 11-ին։ Այդ մասին նամակով հաղորդում է գրողի բժիշկ բարեկամը՝ Ի. Ի. Օռլովը, «անձրևից ու վատ եղանակից ազատվելու համար [Չեխովը] նստեց և գրեց մի ամբողջ պատմվածք»։ Նոյեմբերի 14-ին «Մի դեպք պրակտիկայից» պատմությունն ուղարկվել է «Ռուսական միտք» ամսագրին և տպագրվել է դեկտեմբերի 12-ին թիվ 12 համարում՝ «Պատմվածք» ենթավերնագրով և Անտոն Չեխովի ստորագրությամբ։ Որոշակի փոփոխություններից հետո  Չեխովն այն ընդգրկել է իր երկերի առաջին ժողովածուի իններորդ հատորում, որը հրատարակվել է 1899-1901 թվականներին Ադոլֆ Մարքսի կողմից։
Չեխովի կենդանության օրոք պատմվածքը թարգմանվել է չեխերեն և սերբախորվաթերեն։


== Սյուժե ==
1898 թվականի փետրվար-մարտ ամիսներին Չեխովը կազմել է հակիրճ սյուժեն. «1000 աշխատակից ունեցող գործարանում գիշեր է։ Բազում աշխատանքներ ու տանջանքներ ոչնչության համար, որին պատկանում է գործարանը։ Հիմար մայր, տնային դաստիարակչուհի, դուստր ... Աղջիկը հիվանդացավ, Մոսկվայից պրոֆեսոր կանչեցին, բայց նա չգնաց, օրդինատոր ուղարկեց, որը գիշերը լսում է պահակների թխկթխկոցը և խորհում։ Մտքով անցնում են ցցաշենքեր։ «Արդյոք ես ամբողջ կյանքս պետք է աշխատեմ գործարանի այս աշխատողների պես միայն այս ոչնչությունների համար, կուշտ, գեր, հիմար»։ «Ո՞վ է գալիս»։ Իսկական բանտ»։
Պատմվածքը նկարագրում է օրդինատոր Կորոլևին, որին բժիշկ-պրոֆեսորն իր փոխարեն ուղարկել է օգնելու Լալիկովո գործարանի սեփականատիրոջ հիվանդ դստերը։ Տիկին Լալիկովայի մոտ ժամանելով՝ նա զննում է հիվանդ Լիզային և ասում, որ «սիրտը լավ է, հավանաբար պատճառը նյարդերն են» և խորհուրդ է տալիս պառկել քնելու, իսկ ինքը մտածում է, որ «ժամանակն է, որ աղջիկն ամուսնանա»։
Տան դաստիարակչուհու հետ զրուցելիս բժշկը հասկացավ, որ նա «ապրել է այստեղ իր լիակատար վայելքները»։ Գիշերը տանը մնալով՝ բժիշկը խորհում է գործարանի աշխատակիցների կյանքի մասին. «թերևս նույնքան ծանր ու մռայլ է այստեղ, ինչպես այլ գործարաններում։ Կորոլևը մտածում էր այն մասին, որ «երկուսուկես հազար աշխատակիցներ առանց հանգստի աշխատում են գործարանի անառողջ մթնոլորտում, ապրում կիսաքաղց և միայն երբեմն պանդոկում սթափվում են այդ մղձավանջից. հարյուրավոր մարդիկ են վերահսկում աշխատանքները, և այդ հարյուրի կյանքն էլ անցնում է տուգանքներ, չարաշահումներ, անարդարություններ գրելով, միայն երկու կամ երեք, այսպես կոչված սեփականատերերն են, որ վայելում են շահույթը, թեև ընդհանրապես չեն աշխատում»։ Կորոլևը կարծում էր, որ գործարանի սեփականատերը և նրա դուստրը դժբախտ են։ Միայն դաստիարակչուհին է լավ ապրում»։
Նրա կարծիքով գործարանի հինգ մասնաշենքերն աշխատում են, որ  դաստիարակչուհին կարողանա ստերլետ ուտել և մադերա խմել  և հասկացավ, որ «Լիզան և նրա մայրը, որ այդքան հարուստ և բարեկեցիկ են, շատ դժբախտ են»։ Հարուստ հարսնացուն նույնպես տառապում է գործարանի աշխատողների նման։ Հոգեկան տառապանքները վերափոխել են Լիզային, և Կորոլևը նրա մեջ տեսավ խելացի և արտասովոր անհատականություն` գեղեցիկ հոգով»։


== Ծանոթագրություններ ==
(325) Հայդելբերգա

(325) Հայդելբերգա (անգլ.՝ Heidelberga), աստերոիդ աստերոիդների գոտու արտաքին մասում։ Հայտնաբերվել է 1892 թվականի մարտի 4-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,210446 ա. մ., առավելագույնը մոտենում է 2,6958 ա. մ. հեռավորության վրա և հեռանում 3,7251 ա. մ., իսկ Երկրի ուղեծրին Հայդելբերգա աստերոիդը նվազագույնը մոտենում է 1,721 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2101,1 երկրային օրվա ընթացքում, իր ուղեծրով շարժվելով միջինում 0,171339 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,56° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(325) Հայդելբերգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շալովար

Շալովար, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Շալովար գետակի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նամիգ Աբբասով

Նամիգ Ռաշիդ օղլի Աբբասով (ադրբ.՝ Namiq Rəşid oğlu Abbasov, փետրվարի 22, 1940(1940-02-22), Բաքու, Ադրբեջանական ԽՍՀ, ԽՍՀՄ), ադրբեջանցի պետական գործիչ, Ադրբեջանի ազգային անվտանգության նախկին նախարար, գեներալ-գնդապետ։ Ուզբեկստանում Ադրբեջանի նախկին արտակարգ և լիազոր դեսպան։


== Կենսագրություն ==
Նամիգ Աբբասովը ծնվել է 1940 թվականի փետրվարի 22-ին։ 1962 թվականին ավարտել է Ադրբեջանի պետական համալսարանի լրագրողական ֆակուլտետը։ Համալսարանը ավարտելուց հետո 1962-1976 թվականներին նա աշխատել է «Ապշերոն» թերթում որպես բաժնի վարիչ, այնուհետև որպես պատասխանատու քարտուղար, իսկ հետո դարձել է թերթի տնօրեն։

1970 թվականից անցել է կուսակցական աշխատանքի։
1977 թվականից սկսել է աշխատել ԽՍՀՄ ՊԱԿ-ում։
1979 թվականին ավարտել է ԽՍՀՄ ՊԱԿ Ավագ դպրոցը։ Եղել է Ադրբեջանական ԽՍՀ ՊԱԿ բաժնի վարիչի տեղակալ, բաժնի վարիչ, իսկ հետո Ադրբեջանական ԽՍՀ ՊԱԿ ղեկավարի տեղակալ։
1992—1994 թվականներին եղել է Ադրբեջանի ազգային անվտանգության նախարարի տեղակալ։ 1994 թվականի հոկտեմբերից դարձել է Ազգային անվտանգության նախարարի պաշտոնակատարը և ստացել գեներալ-լեյտենանտի կոչում։ 1988 թվականի հոկտեմբերի 27-ին հեռացվել է պաշտոնից և նորից նշանակվել նույն պաշտոնում։Ամուսնացած է, ունի երկու երեխա և երկու թոռ։


== Ծանոթագրություններ ==


== Գրականություն ==
Энциклопедия секретных служб России / Автор-составитель А.И.Колпакиди. — М.: АСТ, Астрель, Транзиткнига, 2004. — С. 417. — 800 с. — ISBN 5-17018975-3


== Արտաքին հղումներ ==
Сайт о спецслужб Archived 2009-02-04 at the Wayback Machine.
Ստանիսլավչիկ (այլ կիրառումներ)

Ստանիսլավչիկ, կարող է վերաբերել՝

Ստանիսլավչիկ - գյուղ, Ուկրաինայի Նիկոլաևի մարզի Պերվոմայսկի շրջանում
Ստանիսլավչիկ - գյուղ, Ուկրաինայի Վիննիցայի մարզի Ժմերինկայի շրջանում
Ռեպյախովկա (այլ կիրառումներ)

Ռեպյախովկա, կարող է վերաբերել՝

Ռեպյախովկա - գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում
Ռեպյախովկա - գյուղ Ուկրաինայի Խարկովի մարզի Զմիյովի շրջանում
Կույման

Կույման (ռուս.՝ Куймань), գյուղ Ռուսաստանի Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջերմիկ անկյուն

Ջերմիկ անկյուն, առաջին երկարաժամկետ խմբային տունը հաշմանդամ ծնողազուրկների համար։ Ստեղծվել է 2005 թվականի դեկտեմբերին, «Խաղաղության կորպուս» միջազգային կազմակերպության նախկին կամավոր Նատալիա Ռիզիերիի կողմից։


== Պատմություն ==
«Առաքելություն Հայաստան» բարեգործական ՀԿ-ը «ԱՄՆ-ի խաղաղության կորպուսի» հետ համատեղ ձեռնարկել և կյանքի են կոչել մտավոր թերզարգացած երիտասարդների համար նախատեսված «Ջերմիկ անկյուն» խմբակային տան մոդելը, որը ԱՊՀ երկրներից Հայաստանն առաջինն է իրականացրել, նպատակ ունենալով հասարակության լիարժեք անդամներ դարձնել մտավոր թերզարգացած, հոգեկան թեթև խանգարումներով երիտասարդներին։ 2008 թվականին հիմնադրվել է «Ջերմիկ անկյուն» հիմնադրամը, որը շարունակում է խմբային տան գործունեությունը։


== Նպատակներ ==
Ծրագրի նպատակներն են՝ բնակիչներին ապահովել անահատական խնամքով, բուժօգնությամբ և զարգացնել կյանքի կարևոր հմտությունները, նպաստել նրանց ինտեգրմանը հասարակության մեջ։
Ջերմիկ անկյուն խմբային տանը բնակվում է 30 տարին լրացած մտավոր և ֆիզիկական ախտորոշում ունեցող 14 բնակիչ։
Պարբերաբար կազմակերպվում են ցուցահանդեսներ, որտեղ ներկայացվում են խմբային տան բնակիչների ձեռքի աշխատաները՝ նկարներ, գոբելեններ, ասեղնագործ աշխատանքներ, հուշանվերներ։


== Հասցե ==
Ծրագիրն իրականացնելու համար գնվել է եռահարկ առանձնատուն` իր փոքրիկ այգիով և օժանդակ կառույցով։ Ջերմիկ անկյունը գտնվում է Երևանի Սիլիկյան թաղամասում (3-րդ գյուղ), 4-րդ փողոցի 1-ին նրբանցքի 14/16-1 տանը։


== Պատկերասրահ ==

		
		
		
		


== Ծանոթագրություններ ==


== Արտաքին աղբյուրներ ==
«Ջերմիկ անկյուն» հիմնադրամի պաշտոնական կայքը
Մարդկանց երկիր. Ջերմիկ անկյուն
Մանկատնից՝ անորոշություն, «Ջերմիկ անկյունը» փոխում է մանկատան սաների ճակատագիրը, սակայն անտեսվում է պետության կողմից, քարկոծվում՝ հարևաններից
Թորոս Նազլըյան

Թորոս Նազլըյան (1881, Կեսարիա, Թուրքիա), հայ բժիշկ։


== Կենսագրություն ==
Ծնվել է 1881 թվականին, Անկարայի նահանգի Կեսարիայի գավառի Կեսարիա քաղաքում / Կեսարիայի գավառի Էվերեկի գավառակի կենտրոն Էվերեկ ավանում / Էվերեկի գավառակի Ֆենեսե գյուղում՝ աղքատ ընտանիքում։ Նախնական կրթությունն ստացել է ծննդավայրում։ 1906 թվականին ավարտել է Կոստանդնուպոլսի Օսմանյան կայսերական բժշկական վարժարանը։ Բժիշկ է աշխատել և շուտով բոլորից հարգված մասնագետ դարձել։ Ամուսնացել է և զավակներ ունեցել։ Եղել է Գևորգ Փամբուքջյանի մոր՝ Նազելի-Հաջիգյուլ հանըմի առաջին ամուսինը։ Եղել է ՀՅԴ անդամ և աչքի ընկել իր ազգային ազատական գաղափարներով։ Եղել է թիկնեղ և կրակոտ երիտասարդ, կորովի կամքի տեր, անվախ, առաջնակարգ ատենաբան և հավատացել խոսքի ազատությանն ու սահմանադրությանը։ Բալկանյան պատերազմների ժամանակ զինվորական բժիշկ է ծառայել օսմանյան բանակում։ 1914 թվականին Առաջին համաշխարհային պատերազմի ժամանակ զորակոչվել է օսմանյան բանակ և Դարդանելի ռազմաճակատում զինվորական բժիշկ ծառայել։ 1915 թվականին ընկերների մատնությամբ ձերբակալվել է։ Ի թիվս 36 ձերբակալվածների, Կոստանդնուպոլսից տարվել է Էվերեկի բանտը, որտեղ ենթարկվել է հարցաքննության։ Այնուհետ և խիստ հսկողության տակ Կեսարիայի բանտն են տեղափոխվել։ Ըստ դոկտոր Լեփսիուսի՝ 1915 թվականին այն օրը, երբ Կոստանդնուպոլսում 20 հնչակյաններ կախաղան բարձրացվեցին, Կեսարիայում 12 կուսակցական հայեր, որպես հեղափոխական մահվան՝ դատապարտվեցին։ Վերջիններիս մեջ էր նաև բժիշկ Թորոս Նազլըյանը։ 1915 թվականին հուլիսի 30/31-ին, Պատերազմական ատյանի դատավճռով Կեսարիայում կախաղան է բարձրացվել 34 տարեկանում։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կոստանդնուպոլիս, 1919։
Ալպօյաճեան Արշակ, Պատմու-թիւն հայ Կեսարիոյ, հ. Բ, Գահիրէ, 1937։
Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (1688-1940), Իսթանպուլ, 1940։
Գալֆայեան Կարապետ աւագ քահանայ, Գիրք ելից հայոց, Պէյրութ, 1955։
Կարոյեան Գասպար, Մեծ Եղեռնի նահատակ հայ բժիշկները (անոնց պատ գամները), Պոսթոն, 1957։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Հին եւ նոր Կեսարիա։ Յուշամատեան, Փա­րիզ, 1989։
Գէորգ Միքայէլի Բամբուքճեան, (Ինքնակենսագրութիւն), «Սուրբ Փրկիչ», Ստամ­բուլ, մարտ-ապրիլ, 2003։
Փամբուքջյան Գևորգ, Հայերը իրենց կենսագ րականներով (թուրքերեն),Ստամբուլ, 2003։
Շահբազյան Հասմիկ և Միրզոյան Անահիտ (կազմողներ), Ցուցակ Հայոց ցեղասպանության զոհերի (1915-1923 թվականներ), հ. 3, Անկարայի նահանգ, Երև­ան, 2006։
Ադիանտում Վեներայի վարս

Ադիանտում Վեներայի վարս (լատ.՝ Adianthum capillus-veneris), ադիանտազգիների ընտանիքին պատկանող բույս։


== Նկարագրություն ==
Կոճղարմատավոր, բազմամյա, գեղազարդային բույս է, որն ունի 35 սմ բարձրություն։ Վայրի թիթեղը լայն երկարավուն է՝ 2-3 անգամ փետրաձև բաժանված, իսկ վերջին կարգի սեգմենտները գտնվում են կոթունիկների վրա։


== Տարածվածություն ==
Հայաստանում տարածված է Երևանի («Խոսրովի անտառ» պետական արգելանոց, Ուրծի լեռնաշղթա), Դարեղեգիսի (Արփա և Դարբ գետերի միախառման մասը) և Զանգեզուրի (Տաթև վանքի շրջակայքում) ֆլորիստական շրջաններում։ Աճում է նաև Կովկասում, Եվրոպայում, միջերկրածովյան ավազանում, Արևմտյան (Թուրքիա, Իրան) և Միջին Ասիայում, Կենտրոնական Աֆրիկայում, Հյուսիսային Ամերիկայում։


== Էկոլոգիա ==
Աճում է ստորին, միջին և վերին լեռնային գոտիներում` ծովի մակերևույթից 700-2200 մ բարձրությունների վրա` խոնավ ժայռերի ճեղքերում և ջրվեժների մոտ։


== Պահպանություն ==
Խոցելի տեսակ է, որի տարածման շրջանի մակերևույթը 5000 կմ²-ից պակաս է, բնակության շրջանի մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ GITES-ի և Բեռնի կոնվենցիաների հավելվածներում ընդգրկված չէ։
Պահպանվում է «Խոսրովի անտառ» պետական արգելոցի տարածքում։


== Ծանոթագրություններ ==
Տարնոյտայոլ (այլ կիրառումներ)

Տարնոյտայոլ, կարող է վերաբերել՝

Տարնոյտայոլ - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բելայա Կեդվա գետի ձախ ափին՝ 75 կմ հեռավորության վրա
Տարնոյտայոլ - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Զալազնայա գետի ձախ ափին՝ 14 կմ հեռավորության վրա
Տարնոյտայոլ - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ձյոլյա Կուրեննի գետի ձախ ափին՝ 8 կմ հեռավորության վրա
Տարնոյտայոլ - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեդվեժյա գետի աջ ափին՝ 10 կմ հեռավորության վրա
Բայմակի շրջան

Բայմակի շրջան (ռուս.՝ Баймакский муниципальный район, բաշկիրերեն՝ Баймаҡ районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Բայմակ։


== Աշխարհագրություն ==
Շրջանի տարածքի մակերեսը կազմում է 5432 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 40868 մարդ։ Բնակչության խտությունը կազմում էր 7,52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քվեդա Զեգան

Քվեդա Զեգան (վրաց.՝ ქვედა ზეგანი), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 310 մետր բարձրության վրա։ Շրջկենտրոն Բաղդաթից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 258 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Անոն Սեն Մարտեն

Անոն Սեն Մարտեն (ֆր.՝ Hannogne-Saint-Martin), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 473 մարդ, բնակչության խտությունը` 100.42 մարդ/կմ²։ Բնակավայրը զբաղեցնում է 4.71 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 90 կմ հյուսիս-արևելք, Շառլվիլ Մեզիեր քաղաքից 14 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 322 աշխատունակ (15-64 տարեկան) բնակիչ, որոնցից ակտիվ էին 246-ը, իսկ ոչ ակտիվները` 76։ Ակտիվության ցուցանիշը կազմում է 76,4 %։ 246 աշխատունակ մարդկանցից աշխատել է 221 անձ (118 տղամարդ և 103 կին)։ Գործազուրկ են եղել 25 անձ (13 տղամարդ և 12 կին)։ 76 անաշխատունակներից 24-ը եղել են աշակերտներ կամ ուսանողներ, 35-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շոմ (գյուղ, Բերեգովոյի շրջան)

Շոմ (ուկրաիներեն՝ Шом, հունգ.՝ Beregsom), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Շոմ գյուղում բնակվում էր 1 091 մարդ։ Բնակավայրը զբաղեցնում է 1,1 կմ² տարածք։ Բնակչության խտությունը կազմում էր 991,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլյադկի (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԳլյադկիԳլյադկի (ռուս.՝ Глядки), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոստավ (այլ կիրառումներ)

Կրասնոստավ, կարող է վերաբերել՝

Կրասնոստավ - գյուղ, Ուկրաինայի Ժիտոմիրի մարզի Լուգինսկի շրջանում
Կրասնոստավ - գյուղ, Ուկրաինայի Չեռնիգովի մարզի Բորզնայի շրջանում
Կրասնոստավ - գյուղ, Ուկրաինայի Վոլինի մարզի Վլադիմիր-Վոլինի շրջանում
«Խազինե» ազգային գեղարվեստական պատկերասրահ

«Խազինե» ազգային գեղարվեստական պատկերասրահ (ԱԳՊ)  (թաթ.՝ Хәзинә» милли сәнгать галереясе), Թաթարստանի կերպարվեստի պետական թանգարանի մասնաճյուղը։


== Ստեղծման պատմություն ==
«Խազինե» ազգային գեղարվեստական պատկերասրահը բացվել է 2005 թվականին Կազանի Կրեմլի նախկին յունկերական դպրոցի շենքում, Կազանի հիմնադրման 1000-ամյակի տոնակատարության տարում, որպես Թաթարստանի կերպարվեստի պետական թանգարանի կառուցվածքային ստորաբաժանում։


== Ցուցադրություն ==
Կազանի տարածաշրջանի և Թաթարստանի արվեստը ներկայացված է Թաթարստանի կերպարվեստի պետական թանգարանի հավաքածուում։ Թաթարստանի կերպարվեստի մշտական ​​ցուցադրությունը, որտեղ ներկայացված են երկու հազար արվեստի գործեր Թաթարստանի կերպարվեստի պետական թանգարանից, զբաղեցնում է 2-րդ և 3-րդ հարկերի մեծ մասը, 1-ին հարկում ցուցասրահներն են։
Պատկերասրահի սրահներում ներկայացված են այնպիսի արվեստագետների աշխատանքներ, որոնք կապված են Կազանի արվեստի դպրոցի (1895-1917 թթ.) հետ (Գ. Ա. Մեդվեդև, Ի. Ա. Դենիսով, Պ. Պ. Բենկով, Պ. Ա. Ռադիմով, Շ. Ն. Մուխամեջանով, Դ. Ն. Կրասիլնիկով, Մ. Զ. Քարիմով), 1920-1930-ական թվականների արվեստ (Կոնստանտին Չեբոտարև, Ա. Պլատունովա, Ա. Ալեքսանդրով, Ն. Լոմոնոսով, Վ. Տիմոֆեև, Ն. Սոկոլսկի, Մ. Վասիլևա, Ն. Վալիուլլին, Յա. Ուշկով, Լ. Ալեքսանդրով, Պ. Բայբարիշև, Վ. Զինովև), 20-րդ դարի ազգային արվեստի զարգացման բոլոր փուլերը (Նիկոլայ Կուզնեցով, Անդրեյ Պրոկոպև, Սերգեյ Լիվին, Նիկոլայ Ինդյուխով, Ռաուլ Նուրմուխամետով, Եվգենի Զուև, Վիկտոր Կուդելկին, Բորիս Մայորով, Իսկանդեր Ռաֆիկով, Ա. Անիկեենոկ, Ի. Վուլոխ)։ Մի քանի սրահներ նվիրված են Կազանի խոշորագույն նկարիչ Նիկոլայ Ֆեշինի աշխատանքներին։
Այստեղ կարելի է ծանոթանալ թաթարական պրոֆեսիոնալ արվեստի հիմնադիրներից մեկի՝ Բակի Ուրմանչեի ստեղծագործություններին, խորհրդային շրջանի մեծ նկարիչ Խարիս Յակուպովի ստեղծագործությունների հետ (նրա աշխատանքները ցուցադրվում են առանձին պատկերասրահում)։


== Գրականություն ==
Казань в памятниках истории и культуры. Под ред. С. С. Айдарова, А. Х. Халикова, М. Х. Хасанова, И. Н. Алеева. - Казан, 1982.


== Արտաքին հղումներ ==
Сайт Национальной художественной галереи «Хазинэ»
Национальная художественная галерея «Хазинэ» на сайте art16.ru
Բավարիա (այլ կիրառումներ)

Բավարիա կարող է վերաբերել՝

Բավարիա - երկրամաս Գերմանիայի հարավում ու հարավ-արևելքում.
Բավարիա - գերմանական պրոֆեսիոնալ ֆուտբոլային ակումբ.
Բավարիա - աստերոիդ աստերոիդների հիմնական գոտում։ Հայտնաբերվել է 1890 թվականի նոյեմբերի 16-ին Յոհան Պալիսայի կողմից Վիեննայում.
Տաշլա (գյուղ, Ստավրոպոլսկի շրջան)

Անվան այլ կիրառումների համար տե՛ս՝ ՏաշլաՏաշլա (ռուս.՝ Ташла), գյուղ Ռուսաստանի Սամարայի մարզի Ստավրոպոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինդիկատոր բույսեր

Ինդիկատոր բույսեր, ցուցիչ բույսեր, որոնց աճն ու զարգացումը խստորեն կապված է էկոլոգիական որոշակի պայմանների որակական ու քանակական փոխհարաբերությունից։ Բույսերի ինդիկատոր կարող են լինել առանձին տեսակներ, ներտեսակային միավորներ, անոմալ ձևեր, որոնք օրինաչափորեն և մշտապես առաջանում են տվյալ պայմաններում։ Հայաստանի կիսաանապատային գոտում։ Գյուղատնտեսության աշխատողներին հայտնի է, որ հոտավետ օշինդրի առկայությունը տվյալ վայրում հողի բավարար բերրիության վկայություն է։ Մարգագետինների ճահճացման ապացույց է բոշխի տարածումը, որը լավ է արտահայտված Ագրիջայում։ Աղասեր բույսերից զեյդլիցիայի առկայությունը վկայում է տվյալ վայրի թույլ աղոտ լինելու մասին, որը համեմատաբար հեշտությամբ է յուրացվում։ Մինչդեռ աղահասկիկը, կարմրանը, սարսազանը և կալիախոտը ապացույց են հողի բարձր աղայնության։ Բույսերի ինդիկատոր օգտագործվում են նաև երկրաբանության մեջ։ Մի շարք օգտակար հանածոներ իրենց դրոշմն են դնում բույսերի ծաղկի կամ տերևների արտաքին ձևափոխման վրա։ Օրինակ, ցինկի առկայությունը ծաղկին տալիս է կիտրոնադեղնավուն երանգ, բորը տերևները դարձնում է մուգ կանաչ։ Հանքերում քիմիական որևէ տարրի մեծ քանակությոնը փոխում է բույսի արտաքին տեսքը, արտակարգ աճում են (գիգանտիզմ) կամ հակառակը՝ գաճաճ են դառնում։ Նման ձևերի կարելի է հանդիպել Կապանի պղնձի հանքերում։ Պրոֆեսոր Դ.Պ. Մալյուգայի սովորական կակաչի անոմալ ձևերի ուսումնասիրությամբ Քաջարանում (1958 թ.) հայտնաբերվեց պղինձ-մոլիբդենային նոր հանքավայր։ Ինդիկատորային հատկանիշ է նաև որոշ տարածքևերի բուսականությունից զուրկ լինելը, որը հաճախ ռադիոակտիվ ուրանի կամ որևէ այլ նյութի առկայության արգասիք է։ Վայրի բույսերի ցուցչային հատկությունները կիրառվում են գյուղատնտեսության կուլտուրաների շրջանացման, խամ ու խոպան հողերի յուրացման, անտառապատման նպատակով։ Բույսերի ինդիկատորի կամ համակեցությունների հարցերով զբաղվում է ինդիկացիոն գեոբոստանիկան։
Ժովտնևոե (գյուղ, Կրասիլովի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Ժովտնևոե գյուղում բնակվում էր 116 մարդ։ Բնակավայրը զբաղեցնում է 0,194 կմ² տարածք։ Բնակչության խտությունը կազմում էր 597,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թռչնաշուկա

Թռչնաշուկա, Ծովային թռչունների՝ սուզաբադերի, որորների, խողովակաքթերի, ջրագռավների, երբեմն նաև պինգվինների զանգվածային գաղութային կուտակումները օվկիանոսների ու ծովերի առափնյա զառիթափ ժայռերին։
Թռչնաշուկաները տարածված են Եվրոպայի, Ասիայի, Հարավային և Հյուսիսային Ամերիկայի, Հարավային Աֆրիկայի, Նոր Զելանդիայի և Հարավային կիսագնդի օվկիանոսային կղզիներում։ Առանձին թռչնաշուկաներ զբաղեցնում են տասնյակ կիլոմետր տարածություն, որտեղ հաշվվում են հարյուր հազարավոր թռչուններ։ Թռչունների գաղութային բնադրման այս ձևն օգնում է սերունդը պահպանել գիշատիչներից։ Թռչնաշուկաների բնակիչները կարևոր դեր են խաղում ծովի կենսաբանական հաշվեկշռում։ Վաղ ժամանակներից թռչնաշուկաներում մարդիկ հավաքում են թռչունների միլիոնավոր ձվերը։ Պերուում և Չիլիում գյուղատնտեսության մեջ օգտագործում են նրանց արտաթորանքից առաջացած գուանոյի զանգվածները։
Բարի Անսուորթ

Բարի Անսուորթ (անգլ.՝ Barry Unsworth, օգոստոսի 10, 1930(1930-08-10), Wingate, Դարեմ քաունթի, Դարհեմ, Անգլիա, Միացյալ Թագավորություն - հունիսի 4, 2012(2012-06-04) կամ հունիսի 5, 2012(2012-06-05), Պերուջա, Իտալիա), անգլիացի գրող, հայտնի է իր պատմական վեպերով։ Հրատարակել է 15 վեպ։ Երեք անգամ ներկայացվել է Բուքերյան մրցանակի։ 1992 թվականին ստացել է մրցանակը «Սրբազան սով» վեպի համար (անգլ.՝ Sacred Hunger):


== Կենսագրություն ==
Բարի Անսուորթը ծնվել է Վինգեյթում՝ Անգլիայի լեռնային գյուղերից մեկում, Դարեմի կոմսությունում, հանքափորի ընտանիքում։ Առաջին անգամ նրա հայրը 12 տարեկան էր, երբ հանք գնաց։ Սակայն, երբ դարձավ 19 տարեկան, մեկնեց Ամերիկայի Միացյալ նահանգներ, որտեղ ապրեց մի քանի տարի և Անգլիա վերադառնալուն պես զբաղվեց ապահովագրական գործունեությամբ։
Բարի Անսուորթը 1951 թվականին ավարտել է Մանչեսթրի համալսարանը, ապրել է Ֆրանսիայում՝ դասավանդելով անգլերեն։
1960-ական թվականներին ճամփորդել է Հունաստան և Թուրքիա, դասախոսություններ է կարդացել Աթենքի և Ստամբուլի համալսարաններում։
1966 թվականին հրատարակել է իր առաջին վեպը։
1999 թվականին՝ որպես պրոֆեսոր, հրավիրվել է Այովայի համալսարան։
2004 թվականին Օհայոի Քենյոնի քոլեջում դասավանդել է գրականություն և գրավոր խոսքի զարգացում։
Կյանքի վերջին տարիներին ապրել է Իտալիայի Ումբրիի  մարզի Պերուջա քաղաքում իր երկրորդ կնոջ հետ, որը ֆիննուհի էր։
2012 թվականին Անսուորթը մահանում է Իտալիայում թոքերի քաղցկեղից։


== Վեպեր ==
The Partnership
The Greeks Have a Word For It
The Hide
Mooncranker's Gift
The Big Day
Pascali’s Island
The Rage of the Vulture
Stone Virgin
Sugar and Rum
Sacred Hunger
Morality Play
After Hannibal
Losing Nelson
The Songs of the Kings
The Ruby in her Navel
Land of Marvels


== Ծանոթագրություններ ==
Մորդվինովկա (գյուղ, Ուվելսկի շրջան)

Անվան այլ կիրառումների համար տե՛ս՝ ՄորդվինովկաՄորդվինովկա (ռուս.՝ Мордвиновка), գյուղ Ռուսաստանի Չելյաբինսկի մարզի Ուվելսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիգուլինո

Պիգուլինո (ռուս.՝ Пигулино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Լորենցո Իզոնտինո

Սան Լորենցո Իզոնտինո  (իտալերեն՝ San Lorenzo Isontino), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցիա գավառում։
Բնակչությունը կազմում է 1547 մարդ 2008 թվականի մարդահամարի տվյալների, բնակչության խտություն՝ 353 մարդ/կմ²։ Զբաղեցնում է 4 կմ² մակերես։ Փոստային ինդեքս՝ 34070։ Հեռախոսային կոդ՝ 0481։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0481 80026
էլեկտրոնային փոստ՝ affari.generali@com-san-lorenzo-isontino.regione.fvg.it
Պաշտոնական կայք՝ http://www.sanlorenzoisontino.net/ Archived 2011-03-23 at the Wayback Machine.


== Արտաքին հղումներ ==
http://www.sanlorenzoisontino.net/ Archived 2011-03-23 at the Wayback Machine.
ազգային ինստիտուտ(իտալ.)(չաշխատող հղում)
http://www.istat.it/english/ Archived 2009-12-07 at the Wayback Machine.
Ապլոմբ

Ապլոմբ ( ֆր.՝ aplomb, բառիս բուն իմաստով` «ուղղահայաց», «ուղիղ», «ուղղահայաց», «հավասարակշռություն»)՝ պարարվեստում նշանակում է հմտորեն պահպանել պարողների հավասարակշռությունը պիրոտների, կրունկների վրա բարձրանալու ժամանակ և այլն։
Հայտնի ֆրանսիացի բալետմայստեր Ժան-Էթյեն Դեսպրոն (Jean-Étienne Despréaux) որոշել է ապլոմբը 1806 թվականին, որպես դինամիկ հավասարակշռության յուրահատուկ տեսակ, որը դասական բալետում հիմնարար նշանակություն ունի բոլոր դիրքերի և շարժումների համար։

1905 թվականին հրատարակված "Grammar of the Art of Dancing, Theoretical and Practical" գրքում (Պարարվեստի քերականությունը, տեսական և գործնական" ' հղում անելով Բերնհարդա Կլեմայի բառերին ( անգլ.՝ Bernhard Klemm) գրված էր հետևյալը։
«… Ապլոմբի միջոցով պարողը ձեռք է բերում ճշգրտությունն ու հնարամտություն, որոնք ապահովում են ցանկալի գեղարվեստական շարժման հաջող կատարումը և թեև դա չափազանց դժվար է, բայց դրանով իսկ ստեղծում է շատ բարենպաստ տպավորություն հանդիսատեսի համար…»
Ապլոմբը իրականացվում է վերահսկողություն ողնաշարի մկանային զգացողությունների վրա, այսպես կոչված "անցկացումը հետ": Հիմնական տարրեր են ոտքերի հինգ դիրքերը , դասակարգված Պիեռ Բոշանոմի կողմից (Pierre Beauchamp) 1680 թվականին։
Հմուտ տիրապետումը ապլոմբին, որպես կանոն, պահանջում է կատարողի բազմամյա ինտենսիվ ուսուցումը։
Հայտնի իտալական բալետի պարուհի Մարիա Տալոնի պարի նկարագրության մեջ ասված է մոտավորապես հետևյալը. Նրա փառավոր թևածող ապլոմբը, առանց գործընկերոջ աջակցության դիրքը պահպանելու հմտությունը, դարձել է գրաֆիկական բանաձև։ Նա գուշակել է բալետի արվեստում գծի նշանակությունը, որը շարունակեցին Ա. Պավլովան, իր հոռոմ երկար թռիչքով, Գալինա Ուլանովան, Նատալյա Բեսմերտնովան"
Բացի այդ, «ապլոմբ» անվանում են մարդու վարքագծի բնորոշ գիծը, այլ անհատների հետ հաղորդակցման ընթացքում։


== Ծանոթագրություններ ==
Մետրոպոլ Պարասոլ

Մետրոպոլ Պարասոլ( գտնվում է իսպ.՝ Metropol Parasol մետրոպոլիտենի հովանու ներքո),այլ կերպ անվանում են Սևիլյայի սունկ (իսպ.՝ Setas de Sevilla), վաֆլենման փայտե կառույց, գտնվում է Սևիլյայում, Իսպանիա։ Շենքը նախագծվել է գերմանացի ճարտարապետ Յուրգեն Մայերի կողմից գերմ.՝ Jürgen Hermann Mayer, կառուցման աշխատանքները ավարտվել են 2011 թվականի ապրիլին։
Օբյեկտը ունի ավելի քան 28 մետր բարձրություն, ընդգրկում է 5000 քառ․կմ տարածք, ընդհանուր հարկի մակերեսը կազմում է 12 քառ․ կմ, իսկ ընդհանուր ծախսը կազմում է 90 մլն եվրո, հավակնում է աշխարհի խաշորագույն կառույցի կոչմանը։ Դրա տեսքը, գտնվելու վայրը մի շարք հակասություններ է առաջացրել հասարակության մեջ։


== Նկարագրություն ==

Բաղկացած է չորս հսկա սնկերից (իսպ.՝ Lаs Setas), կառույցի նախագիծը ոգեշնչեց ճարտարապետներին Սևիլյայի տաճարի գմբեթի ձևի յուրօրինակ կառուցմանը (ինչպես ասում էր Մայերը․-ցանկանում եմ ստեղծել «տաճար առանց պարիսպ»՝ «ժողովրդավարական»)։ Շինությունը կառուցված է չորս հարկերից։ Առաջին հարկում տեղակայված է Անտկվարիումը (իսպ.՝ Antiquarium), որը թանգարան է հարստացված շինարարական աշխատանքներում հայտնաբերված մնացորդներով։
Առաջին հարկում կենտրոնական շուկան է, իսկ երկրորդ հարկում առկա է ռեստորան, իսկ երրորդ հարկում են տեղի ունենում քաղաքի լավագույն դիտարկումները։ Չորրորդ հարկում է գտնվում բացօթյա հովանոցները, որոնք նախագծված են իրականացնելու տարբեր գործունեություն։


== Պատմություն ==
19-րդ դարից սկսած այս հրապարակում կար շուկա, այն գտնվում էր առանձին շենքում։ Քաղաքի վերակառուցման ծրագրերի համաձայն՝ 1948 թվականին շենքը մասամբ քանդվել է։ Այնուամենայնիվ շուկան շարունակեց իր գործունեությունը մինչը 1973 թվականը, երբ մնացած շենքը վերջնականապես քանդվեց։ Մինչ 1990 թվականը տեղանքը մատնվեց անուշադրության, այնուհետև քաղաքի կառավարությունը որոշեց կառուցել ստորգետնյա ավտոկայանատեղ։ Սակայն շինարարական աշխատանքների ընթացքում հայտնաբերվել են հռոմեական և անդալուզյան ժամանակաշրջանի ավերակներ, այդ իսկ պատճառով այն մնաց անավարտ։ Շենքի կառուցման համար պահանջվեց 14 մլն եվրո։ Միայն 2004 թվականին քաղաքը կրկին փորձեց վերակառուցել այս վայրը և հայտարարեց միջազգային մրցույթ՝ շինարարությունը ավարտելու խնդրանքով։


== Պատկերասրահ ==

		
		
		


== Արտաքին հղումներ ==
Официальный сайт объекта
Gigantic Wooden Parasols Are Popping Up in Seville


== Ծանոթագրություններ ==
Թամանի թերակղզի

Թամանի թերակղզի (ռուս.՝ Таманский полуостров), թերակղզի Ռուսաստանի Դաշնության Կրասնոդարի երկրամասում։ Ողողվում է Սև և Ազովի ծովերի ջրերով։ Տարածությունը շուրջ 2 հզ կմ² է, բարձրությունը մինչև՝ 164 մ։


== Անվանում ==
Հայտնի է նաև Թաման անունով։ Անվանումն առաջացել է ադիգերեն թեմեն «ճահիճ» բառից։


== Ծանոթագրություններ ==